Piteälven munner ut i Bottniska viken ved Pite havsbad. Området er kjent for sine sandstrender og behagelige badetemperaturer om sommeren og har vært markedsført som "Nordens riviera". Utenfor kysten fins en skjærgård med over 500 øyer og holmer. Ellers er landskapet relativt flatt, lavtliggende og myrlendt. I vest på grensa til Arvidsjaur kommune ligger innsjøene Pjesker og Gråträsket.